О Б Щ И Н С К И   С Ъ В Е Т – Ч Е П Е Л А Р Е

Р  Е  Ш  Е  Н  И  Е

No 788
Взето с Протокол No 43 от заседание на Общински съвет гр.Чепеларе, проведено на 25.11.2010 година

ОТНОСНО: Изменение и допълнение на Наредба № 1 за поддържане и опазване на обществения ред, чистотата и общественото имущество на територията на община Чепеларе
Общински съвет – Чепеларе, като разгледа предложението на Началника на РУПБС – Чепеларе, и изслуша Постоянната комисия по териториално селищно устройство и екология и след станалите разисквания на основание чл. 21, ал. 2 от ЗМСМА 
Р   Е   Ш   И:

Общински съвет – Чепеларе приема следните изменения и допълнения в Наредба № 1 за поддържане и опазване на обществения ред, чистотата и общественото имущество на територията на община Чепеларе:
І. В Раздел VІІ т. 1 чл. 33 се изменя и се добавя, както следва:

(1) Да не се създават условия за възникване и разпространение на пожари при осъществяване на ежедневната си дейност.
(2) Да не подават умишлени лъжливи сигнали за пожари, аварии и други произшествия.

(3) Да се спазват следните изисквания за печките:


1. Същите да се монтират на негорима стандартна подложка /при горим под/;

2. да са на разстояние не по-малко от 0,8 метра от горими материали и конструкции;

3. Димо-отводните тръби да са с еднакъв диаметър, плътно заустени, добре укрепени и монтирани на разстояние не по-малко от 0,5 метра от горими предмети.

(4) Комините да се почистват преди отоплителния сезон.

ІІ. В Раздел VІІ т. І се създава нов чл. 33а със следния текст:
(1) Паленето на открит огън за приготвянето на зимнини да става на места, които са специално пригодени за целта постройки навесен тип или на открито, като в този случай се спазват следните минимални разстояния:


1. Жилищни сгради, летни кухни и навеси към тях, най-малко пет метра;


2. Закрити и открити складове за груб фураж, най-малко осем метра;


3. Оградите на съседните парцели, най-малко три метра.

(2) Мястото за палене на огън да се почиства в радиус три метра от горими отпадъци, предмети и суха трева.
(3) Дървата за горене да се наредят на не по-малко от две метра от огнището във вид на купчина в количество необходима за момента.

(4) Да не се използ0ват леснозапалими течности за разпалване на огъня или поддържане на горенето.

(5) Да не се използват гуми и други синтетични отпадъци и материали за разпалване и поддържане на горенето.

(6) Да се осигурят поне две кофи с вода за загасяването на огъня при необходимост.
(7) Огънят да не се оставя без надзор.
(8) След приключване, огънят да се изгаси, като не се оставят тлеещи въглени, а пепелта и сгурията се изхвърли на определеното за целта пожаро-безопасно място.
ІІІ. В Раздел VІІ т. І се създава нов чл. 33б със следния текст:

(1) Паленето на открит огън за изгаряне на отпадъци в частните дворове /пролетно-есенно почистване/ да става на места, като се спазват следните минимални разстояния отстоящи на:


1. Жилищни сгради, летни кухни, навеси, закрити и открити складове за груб фураж, най-малко осем метра;


2. Короните на дърветата, електрически проводници, телефонни проводници, огради на съседи, най-малко четири метра.
(2) Купчините да са с размер не по-голям от метър и половина в диаметър и на един метър високи.

(3) Мястото за палене на огън да се почиства в радиус от четири метра от горими отпадъци, предмети и суха трева.

(4) Да не се използват горими течности за разпалване и поддържане на огъня.

(5) Да не се използват гуми и други синтетични отпадъци и материали за разпалване и поддържане на горенето.
(6) Да се осигурят поне две кофи с вода, а при възможности маркуч свързан към водопровода за загасяването на огъня при необходимост.

(7) Огънят да не се оставя без надзор.

(8) След приключване, огънят да се изгаси, като не се оставят тлеещи въглени, а пепелта и сгурията се изхвърли на определеното за целта пожаро-безопасно място.

(9) Паленето на огъня да става само при тихо /безветрие/ време.
ІV . В Раздел VІІ т. І се създава нов чл. 33в със следния текст: Изхвърлянето на пепелта и сгурията от печките на твърдо гориво да става в пригодени за целта пожаро-безопасни места – негорими сандъци или кофи в близост до които няма горими предмети. Съдовете да са с капак, който надлежно да защитава срещу разпиляване от вятъра.
V В Раздел VІІ т. І се създава нов чл. 33г със следния текст: До взриво и пожароопасни комуникации и съоръжения, аварийно пожаро-защитни и пожарогасителни съоръжения на видно място се поставя схема относно реда за включване и изключване при аварийни ситуации.
В Раздел VІІ, т.І, чл. 35 се изменя по следния начин:

(1) Складирането на груб фураж (сено, слама и др.) маже да бъде на открито и в селскостопански постройки.
(2) Откритото складиране на груб фураж (балиран и небалиран) в личните дворове да става на добре оформени купи на групи по 3 бр. и разстояние между тях не по-малко от два метра, а между отделните групи разстоянието да е не по-малко от шест метра. Не се препоръчва групите да са повече от две.

(3) Около складирания груб фураж в личните дворове да се окоси сухата растителност и направят менерализовани ивици с ширина най-малко два метра.
(4) Забранява се откритото складиране на груб фераж:


1. На разстояние, по-малко от шест метра от сгради (къщи, летни кухни и навеси към тях), на три метра от оградите на съседните парцели и на осем метра от постройките им;


2. Складирането на груб фураж на тротоарна ивица или на уличното платно;

3. Под електрически проводници, телефонни кабели, тръбопроводи за горими и леснозапалими течности и газове и други подобни комуникации.
(5) Стопанските постройки, в които ще се складира груб фураж трябва да са специално пригодени за целта, като задължително трябва да съответстват на следните изисквания:


1. Разстоянието до жилищните сгради да е най-малко шест метра;


 2. Когато разстоянието е по-малко от шест метра, една от срещуположните външни стени съответствува на изискванията за брандмауер /противозащитна стена с граници на пожароустойчивост 2 ч. и 30 мин./;


3. Да не се изграждат комини в тях.
(6) При складиране на дърва, въглища и горими течности да се спазват следните изисквания:


1. Дървеният фасониран материал и дървата за горене да се съхраняват в стопански сгради или на открито на разстояние шест метра от жилищните сгради с горим покрив или до тях ако стената е тип брандмауер;


2. Въглищата да се внасят в помещения или навеси в сухо състояние. Височината на пласта не трябва да надвишава 1,5 м. Същите да са защитени от влага и вода.
VІІ. В Раздел VІІ, т. І в чл. 36, т. 1 след „тел. 160” се добавя: „или тел. 112”.
VІІІ. В Раздел VІІ в т. ІІ след думите „юридически лица” се добавя „, собствениците и ръководителите на обекти”.

ІХ. В Раздел VІІ в т. ІІ се създава нов чл. 38а със следния текст:

(1) Юридическите лица, собствениците и ръководителите на обекти са длъжни да осигуряват пожарната безопасност на обектите.
(2) В обектите се създава досие за пожарна безопасност съдържащо: планове за действие при пожар и евакуация, инструкции за пожаробезопасно извършване на различни видове дейности, заповеди и протоколи от проверки на уреди и съоръжения касаещи пожарната безопасност в обекта.

(3) В обектите се поставят ясни схеми и знаци указващи пътищата за евакуация.

(4) Обектите се оборудват с изправни и проверени за годност уреди и съоръжения за пожарогасене.
Х. В Раздел VІІ се създава нов чл. 49а със следния текст: Експлоатацията на електрически инсталации и съоръжения при7

1. Конструктивни промени без съгласуване;


2. Нестандартни и неизправни уреди;


3. Оставени без наблюдение /без акумулиращи печки/.

ХІ. В Раздел VІІ се създава нов чл. 49б със следния текст:

(1) Нарушаването на целостта и промяната на конструкцията на комините, съгласно БДС 14070-89.

(2) Използването на вентилационните канали като димоотводни във всички сгради и съоръжения.

(3) Експлоатация на комини:

1. Неизмазани в подпокривното пространство /при горима покривна конструкция/;


2. С незащитни отвори /без розетки и ревизионни вратички.

ХІІ. В Раздел VІІ към чл. 51 се добавя: Изливане на леснозапалими и горими течности и други пожаро-взривоопасни течни и разтворими материали в канализационната мрежа.
ХІІІ. В Раздел VІІ се създава нов чл. 52а със следния текст: Изхвърляне на нагорещени и горящи отпадъци и палене на отпадъци в съдовете за смет и сметищата.

ХІV. В Раздел VІІ се създава нов чл. 57а със следния текст:

(1) Преграждането и складирането на материали по евакуационни пътища и изходи.

(2) Премахване предвидените по проект врати, стълбищни клетки, коридори, преддверия
(3) Затваряне и закриване с мебели и други предмети на електрическите табла, вътрешни противопожарни кранове, противопожарни уреди.

(4) Изменение на функционалното състояние на сгради и помещения в разрез с установения ред.

ХV. В Раздел VІІ абревиатурата „РСПАБ” се заменя с „РУПБС” /Районно управление пожарна безопасност и спасяване/ и абревиатурата „ПАБ” с „ПБС”.
ХVІ. В Раздел ІХ Административно наказателна отговорност в чл. 68, ал. 1 след „органите на РПУ” се добавя „РУПБС – Чепеларе и РУПБС – Пампорово.
-Общ брой на общинските съветници: 13

-Гласували: 10
“ЗА” 10
“ПРОТИВ” 0
“ВЪЗДЪРЖАЛ СЕ” 0





ПРЕДСЕДАТЕЛ НА ОБЩИНСКИ

СЕКРЕТАР: …………



СЪВЕТ - Ч Е П Е Л А Р Е: …………..


/ЛИДИЯ ДАРАКЧИЕВА/




/СИМЕОН СИВКОВ/

